Ła Rejon de Mandałé ła ze na divizion ministrativa de ła Birmania. Ła konfina ko el Stato de i Šan a est, ko el teritorio de ła kavedal nasional Nepìidò a sud, ko ła Rejon de Màgue a sudovest, ko ła Rejon de Sagaiṅ a nordovest. Ła se kata inte el sentro de el paeze. El teritorio el se alsa indando verso est, rivando a sirka 1500 m. El fiume prinsipal el ze el Irauadi, ke el siña bona parte de el konfin osidental e el so afluente de sanka Mìitṅe. El kavołogo rejonal el ze Mandałé Ła agrikoltura ła ze ła prinsipal risorsa ekonomega. Se koltiva rizo, gran, granturko, bajiji, sezamo, koton, verdure, tabako e peperonsini. Łe se desfruta łe foreste par rankurar łeño de e altri łeñi doparai in kosmetega. Łe ge ze miniere de piere presioze. Ła industria ła konprende bìrarie, stabiłimenti tesiłi e sukarifisi.